Public procurement notice: Contract Notice
Published: 2016-04-28
Buyer: Den centrale finans- og kontraktenhed
Country: TR
Contract type: Supplies
Procedure: Open procedure
CPV classification: 30200000 | 48820000: Servers
Submission deadline: 2016-06-28
EU fund: ESF

Technical requirements: TR-Ankara: Ipa — Vareindkøb med henblik på kapacitetsopbygning i forbindelse med det europæiske register over udledning og overførsel af forureningsstoffer i Tyrkiet
Det nationale program for Tyrkiet 2013 inden for rammerne af instrumentet til førtiltrædelsesbistand — komponent vedrørende overgangsbistand og institutionsopbygning.
Det overordnede formål med projektet er at forbedre kontrollen af industriforurening i Tyrkiet gennem oprettelse af et nationalt system af det europæiske register over udledning og overførsel af forureningsstoffer, med en infrastruktur, som kan betjene alle berørte anlæg i bilag I - aktiviteter i Europa-Parlamentets og Rådets forordning (EF) nr. 166/2006 af 18.1.2006 vedrørende oprettelse af et europæisk register over udledning og overførsel af forurenende stoffer og om ændring af Rådets direktiver 91/689/EØF og 96/61/EF (E-PRTR). I denne forbindelse omfatter kontrakten indkøb, levering, installering, idriftsættelse, inspektion, test og garanti for begge partier samt for parti 1 kun uddannelse, kalibreringstjenester i forbindelse med oprettelsen af en server og computere til datahåndtering og rapportering samt lagringsenheder og møbler med henblik på at etablere et nationalt system af det europæiske register over udledning og overførsel af forureningsstoffer.
Deltagelse er åben for alle juridiske personer (der deltager enten individuelt eller i en sammenslutning (et konsortium) af tilbudsgivere), der er etableret i en medlemsstat i Den Europæiske Union eller i et land eller territorium i de regioner, der er omfattet og/eller bemyndiget af de specifikke instrumenter, der finder anvendelse på programmet, hvorunder kontrakten finansieres (se endvidere punkt 22 nedenfor). Alle varer, der leveres i forbindelse med denne kontrakt, skal have oprindelse i et eller flere af disse lande. Deltagelse er ligeledes åben for internationale organisationer. Deltagelsen af fysiske personer er direkte underlagt de specifikke instrumenter, der er gældende for programmet, hvorunder kontrakten finansieres.
Tilbudsgivere skal fremlægge en underskrevet erklæring, vedlagt formularen til afgivelse af bud på varekontrakt, om, at de ikke befinder sig i nogen af situationerne anført i punkt 2.3.3 i den »Praktiske vejledning«.
Tilbudsgivere kan kun afgive 1 bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgivere må ikke afgive et bud på en alternativ løsning ud over deres bud på de leverancer, der kræves i udbudsmaterialet.
Ved afgivelse af bud skal tilbudsgiverne stille en tilbudsgaranti på 5 500 EUR for parti 1 og 100 EUR for parti 2. Hvis tilbudsgiveren byder på mere end 1 parti, skal der stilles enten en samlet tilbudsgaranti for de respektive partier eller enkeltvise tilbudsgarantier for hvert parti. Denne garanti vil blive frigivet til ikkevalgte tilbudsgivere, så snart udbudsproceduren er afsluttet, og til den eller de valgte tilbudsgivere ved alle parters underskrivelse af kontrakten. Denne garanti vil blive taget i anvendelse, hvis tilbudsgiveren ikke opfylder alle de forpligtelser, der er anført i vedkommendes bud.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive erklæret ugyldig, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode (jf. punkt 8.2 i vejledningen til tilbudsgivere).
Udførelsesfristen for opgaverne er 120 kalenderdage til indkøb, levering, installering, idriftsættelse, inspektion, testning for begge partier og for parti 1 kun undervisning, kalibreringsydelser. Efter de nævnte opgaver vil kontrahentens 1-årige garantiperiode blive påbegyndt fra udstedelsen af den foreløbige godkendelse. Ud over den garanti, der stilles af kontrahenten, skal alt udstyr have mindst 2 års handelsgaranti.
De følgende udvælgelseskriterier vil finde anvendelse på tilbudsgiverne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter:
1) tilbudsgiverens økonomiske og finansielle kapacitet (baseret bl.a. på punkt 3 i formularen til afgivelse af bud på varekontrakter). Hvis tilbudsgiveren er et offentligt organ, skal der fremlægges tilsvarende oplysninger: Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet:
• Tilbudsgiverens gennemsnitlige årlige omsætning i de sidste 3 år skal være større end vedkommendes finansielle forslag i forbindelse med dette udbud
2) tilbudsgiverens faglige kapacitet (baseret bl.a. på punkt 4 og 5 i formularen til afgivelse af bud på varekontrakter). Referenceperioden, der vil blive taget i betragtning, vil være de seneste 5 år fra fristen for afgivelse af bud:
• Mindst 3 af tilbudsgiverens medarbejdere skal i indeværende år (2016) være beskæftiget på områder med relation til denne kontrakt